חג ההודיה (סרט, 2023)

חג ההודיה (באנגלית: Thanksgiving) הוא סרט סלאשר אמריקאי בבימויו של איליי רות', מתסריט שנכתב על ידי ג'ף רנדל ועלילה מאת רות' ורנדל, שהפיקו יחד עם רוג'ר בירנבאום. הסרט מבוסס על הקדימון המדומה של רות' באותו השם מהסרט "גריינדהאוס" משנת 2007. בסרט מככבים פטריק דמפסי, אדיסון ריי, מיילו מנהיים, ג'יילן תומאס ברוקס, נל ורלק, ג'ינה גרשון וריק הופמן.

הסרט עתיד לעלות לאקרנים בארצות הברית ב-17 בנובמבר 2023, תחת הפצת "סרטי טריסטאר" בבעלות "סרטי סוני".

תקציר העלילה 
לאחר שבלאק פריידיי תמה בטרגדיה, רוצח סדרתי מסתורי, המכונה "ג'ון קארבר", מגיע לפלימות', מסצ'וסטס, במטרה ליצור לוח גילוף לחג ההודיה מתוך תושבי העיר.

צוות השחקנים 
 פטריק דמפסי בתור שריף העיירה.
 אדיסון ריי
 מיילו מנהיים
 ג'יילן תומאס ברוקס
 נל ורלאק 
 ריק הופמן
 ג'ינה גרשון
 טים דילון
 גבריאל דבנפורט
 תומאסו סאנלי
 ג'נה וורן
מיקה אמונסן

הפקה

פיתוח 
לאחר שהבמאי איליי רות' יצר את הקדימון המזויף, "חג ההודיה", לסרט Grindhouse (2007), החלו התוכניות לעיבוד עלילתי. ב-2010, רות' אמר ל-"CinemaBlend" שהוא כותב את התסריט יחד עם ג'ף רנדל, ושהוא מקווה להשלים אותו ברגע שיסיים עם העיתונות עבור "The Last Exorcism". עד אוגוסט 2012, ג'ון וואטס וכריסטופר פורד היו אמורים לכתוב את התסריט עם רות' ורנדל לאחר שסיימו לכתוב את הסרט "ליצן" שהופק על ידי רות' משנת 2014. ביוני 2016, רות' חשף ב-Reddit" שהתסריט עדיין זקוק לעבודה כדי שהסרט יעמוד בטריילר. בפברואר 2019, דיווחים הצביעו על כך שרות' היה אמור לביים סרט אימה לא ידוע עבור מירמקס בחודש הבא בבוסטון. האתר "Bloody Disgusting" העלה השערות שהסרט עשוי להיות בנושא חג ההודיה, אך לא הצליח לאמת.

בינואר 2023, האתר "Deadline Hollywood" דיווחה כי חברת ההפקה "Spyglass Media Group" מפיקה את הסרט. רות' יעזוב את עבודת הבימוי של הסרט Borderlands לתקופה, ויעביר צילומים נוספים לטים מילר, כדי לביים את הסרט.

ליהוק 
בפברואר 2023, פטריק דמפסי לוהק לסרט ואילו אדיסון ריי לוהקה לתפקיד הראשי מאוחר יותר באותו חודש. ג'יילן תומאס ברוקס, נל ורלק ומיילו מנהיים לוהקו לתפקידים לא ידועים.

צילום 
צילומי הסרט התרחשו בטורונטו והמילטון, אונטריו, מ-13 במרץ עד 5 במאי 2023.

הפצה 
הסרט עתיד לעלות לאקרנים בארצות הברית ב-17 בנובמבר 2023, תחת הפצת "סרטי טריסטאר" בבעלות "סרטי סוני".

קישורים חיצוניים

הערות שוליים 

סרטי טריסטאר
סרטי סלאשר אמריקאיים
סרטי 2023
סרטי אימה מ-2023
מוצרים עתידיים: סרטים